Totalitatorspill ble i Norge lovlig i 1927, og for hestespill ble dette iverksatt ved åpningen av Bjerke Travbane i Oslo. Inntil etableringen av Norsk Rikstoto, i 1982, foregikk spillingen på hver enkelt travbane. Den 1. oktober 1982 ble riksspillet V6 iverksatt for første gang. Spillet ble deretter utført med én omgang per uke. I 1991 ble «dagens dobbel» innført, og to år senere Lyntoto. I 1996 ble V6 erstattet med V75, med første løp på Jarlsberg travbane utenfor Tønsberg.